དེ་སྔ་མི་ཉག་གམ་ལྕགས་ལ་རྒྱལ་པོ་རིམ་བྱོན་རྣམས་ཀྱིས་རང་ས་རང་གིས་སྐྱོང་སྐབས་རྒྱ་ནག་མིང་རྒྱལ་རབས་དང་ཆིན་རྒྱལ་རབས་སྐབས་མཚམས་རེར་ཤུགས་རྐྱེན་སླེབས་ཡོད་ནའང༌།རབ་བྱུང་བཅོ་ལྔ་པའི་ཆུ་ཁྱི་ཕྱི་ལོ་༡༩༢༢ལོའི་བར་བོད་ཤར་མཐའི་རྒྱལ་མཚམས་བརྟན་སྲུང་གིས་མཚོན་པའི་ཞུ་སྒོ་བརྟན་བཟུང་ཐུབ་ཡོད།ལོ་དེར་རྒྱ་ནག་གོ་མིན་ཏང་སྲིད་གཞུང་གིས་ལྕགས་ལ་རྒྱལ་པོ་རྒྱལ་མཚན་ཆོས་འཕེལ་བཙོན་དུ་བཅུག་པ་ནས་བྲོས་བྱོལ་གྱིས་འདས་གྲོངས་ཕྱིན་སྟབས་ལྕགས་ལ་རྒྱལ་པོའི་རྒྱལ་རྒྱུད་ཆད་པར་གྱུར་ནའང༌།ལྕགས་ལའི་མི་རྒྱུད་ནི་དེང་ཡང་ཡོད་པ་ཡིན།